
DR.30.9.2004 39 

 

  

 

Perkara yang kedua adalah tentang penswastaan.  Seperti mana tadi saudara 
saya Yang Berhormat bagi Tanah Merah telah membangkitkan tentang penswastaan 
projek di bawah JKR khususnya tentang projek-projek pembinaan lebuh raya bertol.  
Saya ada pendapat yang berlainan sedikit dengan Yang Berhormat bagi Tanah Merah.  
Walau bagaimanapun, saya bersetuju agar pihak EPU semasa membuat penilaian 
sesuatu kerja itu sudah tentunya mempunyai perancangan, perhitungan dan penilaian 
kos yang amat rapi dan selepas itu barulah kerja menilai keupayaan projek 
penswastaan itu, barulah projek itu dianugerahkan kepada syarikat-syarikat tertentu 
untuk melaksanakannya. 

Dengan itu, saya berharap agar apabila adanya lebuh raya bertol diswastakan 
sepatutnya pihak kerajaan atau EPU dapat mengumumkan dan memberitahu rakyat 
apakah kadar tol yang akan dikutip sebab kita nampak banyak lebuh raya bertol 
selepas dibina semua orang, semua pihak macam main teka-teki, hendak teka 
berapakah kadar tol itu akan dikenakan kepada rakyat dan selepas dikenakan tol itu, 
wakil rakyatlah yang dibebankan, dimaki oleh penduduk-penduduk mengapa kamu 
tidak tahu berapa yang hendak dibayar.  Bila dikenakan tol, kita pula diminta supaya 
meminta kerajaan menekan pihak syarikat konsesi untuk menurunkan bayaran tol itu.  
Saya rasa inilah salah satu perkara yang boleh dilakukan oleh pihak EPU kerana EPU 
memang membuat penilaian dan menilai keupayaan projek penswastaan itu.  Saya 
rasa perkara ini dapat dilakukan. 

Perkara yang terakhir yang saya ingin hendak bangkitkan pada hari ini ialah 
tentang Butiran 08500 Perumahan Polis Diraja Malaysia.  Tuan Pengerusi, kita semua 
menyokong supaya perumahan polis itu kena disediakan di kawasan-kawasan luar 
bandar dan juga di kawasan bandar kerana inilah salah satu kemudahan untuk menarik 
lebih ramai orang menyertai pasukan polis supaya mereka dapat berkhidmat dengan 
selesa dan seronok. 

Macam di kawasan bandar, dalam kawasan Parlimen Kelana Jaya, kos 
kehidupan amatlah tinggi, maka perumahan mesti disediakan dan di kawasan bandar 
juga seperti mana Timbalan Menteri Keselamatan Dalam Negeri semalam ada 
menjawab soalan di dalam Dewan ini mengatakan bahawa di Daerah Petaling nisbah 
anggota polis kepada penduduk adalah 1:7,000 lebih penduduk.  Satu anggota polis 
kepada 7,000 lebih penduduk di kawasan Daerah Petaling. 

Dengan itu sekiranya adanya tapak-tapak rizab polis seharusnya digunakan 
untuk perumahan, pejabat dan balai supaya anggota-anggota polis itu dapat duduk di 
kawasan yang berdekatan dan berkhidmat dengan penduduk tempatan.  Anehnya, 
Tuan Pengerusi, ada satu kes yang sungguh aneh di mana di kawasan Kelana Jaya, 
kawasan Petaling Jaya ada satu bidang tanah, satu tapak rizab polis di USJ 8.   Di USJ 
8 tapak rizab polis ini telah entah macam mana ada seorang peniaga mendapat 
leasing, dengan izin, oleh pihak polis untuk membina pusat penjaja dan pusat gerai 
makanan di mana kawasan Kelana Jaya, kawasan Subang ini di USJ ini telah pun ada 
banyak prasarana makanan tetapi kekurangan keselamatan awam, kekurangan 
anggota polis, tidak ada pejabat yang memadai.  Tetapi tapak itu diberikan kepada 
suatu syarikat untuk membina medan selera lima tahun campur lima tahun leasing, 
dengan izin, five years plus five years.  Itu tidak masuk akal Tuan Pengerusi. 

 
Maka saya hendak memohon agar pihak yang tertentu dapat mengkaji semula 

apakah tapak rizab polis di USJ 8 itu patut didirikan perumahan polis ataupun pejabat 
polis tetapi bukan pusat penjaja.  Saya rasa ini perkara yang harus diambil serius dan 
saya berharap pihak kerajaan dapat memberi arahan agar kalau ada perjanjian dengan 
pihak-pihak tertentu untuk mendirikan  pusat penjaja ini dapat dibatalkan dengan 
segera dan  balai  polis  bersama perumahan polis dapat dibina  segera di kawasan 
USJ 8 ini. Dengan  itu saya mohon menyokong.  Terima kasih, Tuan Pengerusi. 

Dr. Tan Seng Giaw:  [Bangun] 

Tuan Mohd. Yusop bin Majid:  [Bangun] 

Tuan Haji Abdul Fatah bin Haji Haron:  [Bangun] 

Tuan Pengerusi [Datuk Dr. Yusof bin Yacob]:  Setiu. 

 

 



Perkara yang kedua adalah tentang penswastaan. Seperti mana tadi saudara saya Yang Berhormat bagi Tanah Merah telah membangkitkan tentang penswastaan projek di bawah JKR khususnya tentang projek-projek pembinaan lebuh raya bertol. Saya ada pendapat yang berlainan sedikit dengan Yang Berhormat bagi Tanah Merah. Walau bagaimanapun, saya bersetuju agar pihak EPU semasa membuat penilaian sesuatu kerja itu sudah tentunya mempunyai perancangan, perhitungan dan penilaian kos yang amat rapi dan selepas itu barulah kerja menilai keupayaan projek penswastaan itu, barulah projek itu dianugerahkan kepada syarikat-syarikat tertentu untuk melaksanakannya. Dengan itu, saya berharap agar apabila adanya lebuh raya bertol diswastakan sepatutnya pihak kerajaan atau EPU dapat mengumumkan dan memberitahu rakyat apakah kadar tol yang akan dikutip sebab kita nampak banyak lebuh raya bertol selepas dibina semua orang, semua pihak macam main teka-teki, hendak teka berapakah kadar tol itu akan dikenakan kepada rakyat dan selepas dikenakan tol itu, wakil rakyatlah yang dibebankan, dimaki oleh penduduk-penduduk mengapa kamu tidak tahu berapa yang hendak dibayar. Bila dikenakan tol, kita pula diminta supaya meminta kerajaan menekan pihak syarikat konsesi untuk menurunkan bayaran tol itu. Saya rasa inilah salah satu perkara yang boleh dilakukan oleh pihak EPU kerana EPU memang membuat penilaian dan menilai keupayaan projek penswastaan itu. Saya rasa perkara ini dapat dilakukan. Perkara yang terakhir yang saya ingin hendak bangkitkan pada hari ini ialah tentang Butiran 08500 Perumahan Polis Diraja Malaysia. Tuan Pengerusi, kita semua menyokong supaya perumahan polis itu kena disediakan di kawasan-kawasan luar bandar dan juga di kawasan bandar kerana inilah salah satu kemudahan untuk menarik lebih ramai orang menyertai pasukan polis supaya mereka dapat berkhidmat dengan selesa dan seronok. Macam di kawasan bandar, dalam kawasan Parlimen Kelana Jaya, kos kehidupan amatlah tinggi, maka perumahan mesti disediakan dan di kawasan bandar juga seperti mana Timbalan Menteri Keselamatan Dalam Negeri semalam ada menjawab soalan di dalam Dewan ini mengatakan bahawa di Daerah Petaling nisbah anggota polis kepada penduduk adalah 1:7,000 lebih penduduk. Satu anggota polis kepada 7,000 lebih penduduk di kawasan Daerah Petaling. Dengan itu sekiranya adanya tapak-tapak rizab polis seharusnya digunakan untuk perumahan, pejabat dan balai supaya anggota-anggota polis itu dapat duduk di kawasan yang berdekatan dan berkhidmat dengan penduduk tempatan. Anehnya, Tuan Pengerusi, ada satu kes yang sungguh aneh di mana di kawasan Kelana Jaya, kawasan Petaling Jaya ada satu bidang tanah, satu tapak rizab polis di USJ 8. Di USJ 8 tapak rizab polis ini telah entah macam mana ada seorang peniaga mendapat leasing, dengan izin, oleh pihak polis untuk membina pusat penjaja dan pusat gerai makanan di mana kawasan Kelana Jaya, kawasan Subang ini di USJ ini telah pun ada banyak prasarana makanan tetapi kekurangan keselamatan awam, kekurangan anggota polis, tidak ada pejabat yang memadai. Tetapi tapak itu diberikan kepada suatu syarikat untuk membina medan selera lima tahun campur lima tahun leasing, dengan izin, five years plus five years. Itu tidak masuk akal Tuan Pengerusi. Maka saya hendak memohon agar pihak yang tertentu dapat mengkaji semula apakah tapak rizab polis di USJ 8 itu patut didirikan perumahan polis ataupun pejabat polis tetapi bukan pusat penjaja. Saya rasa ini perkara yang harus diambil serius dan saya berharap pihak kerajaan dapat memberi arahan agar kalau ada perjanjian dengan pihak-pihak tertentu untuk mendirikan pusat penjaja ini dapat dibatalkan dengan segera dan balai polis bersama perumahan polis dapat dibina segera di kawasan USJ 8 ini. Dengan itu saya mohon menyokong. Terima kasih, Tuan Pengerusi. Dr. Tan Seng Giaw: [Bangun] Tuan Mohd. Yusop bin Majid: [Bangun] Tuan Haji Abdul Fatah bin Haji Haron: [Bangun] Tuan Pengerusi [Datuk Dr. Yusof bin Yacob]: Setiu.